b'\n_START_ARTICLE_\nObala okostij\n_START_SECTION_\nEtimologija\n_START_PARAGRAPH_\nIme tega obmo\xc4\x8dja je povezano s kitovimi in tjulnjevimi kostmi, ki so neko\xc4\x8d mno\xc5\xbei\xc4\x8dno le\xc5\xbeale na obali zaradi kitolova, v sodobnem \xc4\x8dasu pa je obala polna skeletnih ostankov razbitin, ki jih naplavi med skalami v megli. Ve\xc4\x8d kot tiso\xc4\x8d takih plovil razli\xc4\x8dnih velikosti le\xc5\xbei na obali, med njimi so znane Eduard Bohlen, Benguela Eagle, Otavi, Dunedin Star in Tong Taw._NEWLINE_Na \xc4\x8dlove\xc5\xa1ko dejavnost Strandloperjev, Sanov, ka\xc5\xbeejo kupi ostankov belih \xc5\xa1koljk, ki jih najdemo po razli\xc4\x8dnih delih Obale okostij.\n_START_SECTION_\nProsto\xc5\xbeive\xc4\x8de \xc5\xbeivali in rastline\n_START_PARAGRAPH_\nNamibija je razglasila 16.000 kvadratnih kilometrov Obale okostij za narodni park, veliko obmo\xc4\x8dje od reke Ugab do reke Kunene. Severni del parka je obmo\xc4\x8dje divjine. Pomembne zna\xc4\x8dilnosti so ob reki Hoarusib (glineni gradovi ali tempeljske formacije iz blatne gline \xc5\xbee iz prazgodovine, strme stene kanjona iz \xc4\x8drnih in rde\xc4\x8dih vulkanskih kamnin in \xc4\x8dudne palme makalani, ki rastejo iz pe\xc5\xa1k), solne plo\xc5\xa1\xc4\x8de v gorah Agate in velika kolonija tjulnjev na rtu Fria. Preostali del obale National West Coast Recreation Area je rekreacijsko obmo\xc4\x8dje._NEWLINE_Obala je bila kraj \xc5\xa1tevilnih dokumentarcev o divjih \xc5\xbeivalih, zlasti glede prilagoditve na skrajno su\xc5\xa1no podnebje. Iz leta 1965 je dokumentarni film National Geographica Survivors Of The Skeleton Coast.  Veliko vrst rastlin in \xc5\xbeu\xc5\xbeelk, ki \xc5\xbeivijo na obmo\xc4\x8dju pe\xc5\xa1\xc4\x8denih sipin, je odvisnih od debeline plasti megle, ki le\xc5\xbei nad obalo, in vlage, ki jo prena\xc5\xa1a veter iz notranjosti kot hrano. Prou\xc4\x8devali so termoregulacijo, obarvanost, plemensko strategijo in selitev pu\xc5\xa1\xc4\x8davskih ptic._NEWLINE_Re\xc4\x8dne obale v notranjosti so dom pavijanov, \xc5\xbeiraf, levov, \xc4\x8drnih nosorogov in skokonogih gazel. \xc5\xbdivali dobijo ve\xc4\x8dino vode iz vodnjakov, ki so jih skopali pavijani ali sloni. \xc4\x8crni nosorog je bil glavni razlog, da je BBC leta 2003 tu posnela dokumentarec Serious Desert.\n_START_SECTION_\nFilmi in knjige\n_START_PARAGRAPH_\nSkeleton Coast je knjiga Johna Henryja Marsha. Resni\xc4\x8dna zgodba o uni\xc4\x8denju britanske tovorne ladje \xe2\x80\x93 hladilnika \xe2\x80\x93 Dunedin Star in morebitno re\xc5\xa1evanje njenih 106 potnikov in \xc4\x8dlanov posadke na stro\xc5\xa1ke vla\xc4\x8dilca, letala SAAF in \xc5\xbeivljenja dveh re\xc5\xa1evalcev._NEWLINE_Izmi\xc5\xa1ljena zarota, film iz 1968 A Twist of Sand, vklju\xc4\x8duje diamante, pokopane v brodolomu v pe\xc5\xa1\xc4\x8denih sipinah Obale okostij.'